Temeljem članka 11. stavak 2. podstavak 4. Zakona o zdravstvenoj zaštiti ("Narodne novine" broj 100/18., 125/19., 147/20., 119/22., 156/22., 33/23. i 36/24.), članka 5. stavak 1. točka d. Pravilnika o načinu pregleda umrlih te utvrđivanja vremena i uzroka smrti ("Narodne novine" broj 46/11., 6/13. i 63/14.) i članka 30. točka 2. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21.), Skupština Osječko-baranjske županije donijela je na ____ sjednici ______________ 2024. godine
O D L U K U 

o naknadi mrtvozornicima 

za preglede osoba umrlih izvan zdravstvene ustanove 

na području Osječko-baranjske županije

Članak 1.
Ovom Odlukom utvrđuje se visina naknade mrtvozornicima za obavljanje pregleda osoba umrlih izvan zdravstvene ustanove (u nastavku: mrtvozorenje) na području Osječko-baranjske županije (u nastavku: Županija) te za troškove prijevoza učinjene u svrhu obavljanja mrtvozorenja.

Članak 2.

Izrazi koji se u ovoj Odluci koriste za osobe u muškom rodu su neutralni i odnose se na muške i ženske osobe.

Članak 3.

Naknada po jednom obavljenom mrtvozorenju utvrđuje se u neto iznosu od 40,00 eura.

Članak 4.

Naknada za troškove prijevoza učinjene u svrhu obavljanja mrtvozorenja utvrđuje se u iznosu utvrđenom Odlukom Vlade Republike Hrvatske o visini dnevnice za službeno putovanje u zemlji i visini naknade za korisnike koji se financiraju iz sredstava državnog proračuna, po prijeđenom kilometru, ako se mrtvozorenje obavlja izvan mjesta prebivališta mrtvozornika.
Ako se mrtvozorenje obavlja u mjestu prebivališta mrtvozornika, naknada za troškove prijevoza učinjene u svrhu obavljanja mrtvozorenja utvrđuje se u neto iznosu od 3,00 eura.

Članak 5.

Naknada iz članka 3. i naknada iz članka 4. ove Odluke isplaćuje se mrtvozornicima tromjesečno na temelju izvješća o obavljenim mrtvozorenjima i troškovima prijevoza učinjenim u svrhu mrtvozorenja, na teret sredstava proračuna Županije, po naredbi pročelnika upravnog odjela nadležnog za poslove zdravstva.
Članak 6.

Naknade za obavljeno mrtvozorenje i troškove prijevoza učinjene u svrhu mrtvozorenja do 30. rujna 2024. godine obračunat će se i isplatiti sukladno odredbama Odluke o naknadi mrtvozornicima za preglede osoba umrlih izvan zdravstvene ustanove na području Osječko-baranjske županije ("Županijski glasnik" broj 14/11.).

Članak 7.
Danom stupanja na snagu ove Odluke prestaje važiti Odluka o naknadi mrtvozornicima za preglede osoba umrlih izvan zdravstvene ustanove na području Osječko-baranjske županije ("Županijski glasnik" broj 14/11.).
Članak 8.

Ova Odluka bit će objavljena u "Županijskom glasniku" i stupa na snagu 1. listopada 2024. godine. 

